CELEX: 32020D1513
Language: mt
Date: 2020-10-15 00:00:00
Title: Deċiżjoni ta’ Implimentazzjoni tal-Kummissjoni (UE) 2020/1513 tal-15 ta’ Ottubru 2020 dwar ċerti miżuri protettivi marbuta mad-deni Afrikan tal-ħnieżer fil-Ġermanja (Notifikata bid-dokument C(2020) 7014) (It-test bil-Ġermaniż biss huwa awtentiku) (Test b’rilevanza għaż-ŻEE)

19.10.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 344/29
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/1513
         tal-15 ta’ Ottubru 2020
         dwar ċerti miżuri protettivi marbuta mad-deni Afrikan tal-ħnieżer fil-Ġermanja
         
            
               (Notifikata bid-dokument C(2020) 7014)
            
         
         (It-test bil-Ġermaniż biss huwa awtentiku)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b’mod partikolari l-Artikolu 9(4) tagħha,
         Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar veterinarju applikabbli għall-kummerċ intra-Unjoni ta’ ċertu annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(4) tagħha,
         Billi:
         
                     (1)
                  
                  
                     Id-deni Afrikan tal-ħnieżer huwa marda virali infettiva li taffettwa l-popolazzjonijiet tal-ħnieżer domestiċi u selvaġġi u jista’ jkollha impatt serju fuq il-profittabbiltà tat-trobbija tal-ħnieżer u tisfratta l-kummerċ fl-Unjoni u l-esportazzjonijiet lejn il-pajjiżi terzi.
                  
               
                     (2)
                  
                  
                     F’każ ta’ tifqigħa tad-deni Afrikan tal-ħnieżer fil-ħnieżer selvaġġi, hemm ir-riskju li l-aġent tal-marda jista’ jinxtered ma’ popolazzjonijiet oħra ta’ ħnieżer selvaġġi u ma’ azjendi agrikoli tal-ħnieżer.
                  
               
                     (3)
                  
                  
                     Id-Direttiva tal-Kunsill 2002/60/KE (3) tistabbilixxi l-miżuri minimi li jridu jiġu applikati fl-Unjoni għall-kontroll tad-deni Afrikan tal-ħnieżer. B’mod partikolari, l-Artikolu 15 tad-Direttiva 2002/60/KE jipprevedi ċerti miżuri li jridu jittieħdu wara li jkun ġie kkonfermat każ wieħed jew aktar tad-deni Afrikan tal-ħnieżer fil-ħnieżer salvaġġi.
                  
               
                     (4)
                  
                  
                     Il-Ġermanja għarrfet lill-Kummissjoni bis-sitwazzjoni attwali fir-rigward tad-deni Afrikan tal-ħnieżer fit-territorju tagħha, wara li feġġ każ ta’ din il-marda fl-istat ta’ Brandenburg ta’ dak l-Istat Membru federali, u f’konformità mal-Artikolu 15 tad-Direttiva 2002/60/KE, ħadet għadd ta’ miżuri li jinkludu l-istabbiliment taż-żona infettata, li fiha japplikaw il-miżuri msemmija fl-Artikolu 15 ta’ dik id-Direttiva, sabiex jiġi evitat it-tixrid ta’ dik il-marda.
                  
               
                     (5)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2020/1270 (4) ġiet adottata wara li ġiet stabbilita ż-żona infettata fil-Ġermanja, f’konformità mal-Artikolu 15 tad-Direttiva 2002/60/KE.
                  
               
                     (6)
                  
                  
                     Sabiex jiġi evitat kull tfixkil bla bżonn lill-kummerċ fi ħdan l-Unjoni u biex jiġu evitati ostakli mhux ġustifikati għall-kummerċ minn pajjiżi terzi, jenħtieġ li tiġi identifikata fil-livell tal-Unjoni ż-żona infettata għad-deni Afrikan tal-ħnieżer fil-Ġermanja, f’kollaborazzjoni ma’ dak l-Istat Membru.
                  
               
                     (7)
                  
                  
                     Għaldaqstant, iż-żona infettata fil-Ġermanja jenħtieġ li tiġi elenkata fl-Anness ta’ din id-Deċiżjoni u jenħtieġ li jiġi stabbilit it-tul ta’ żmien ta’ dik ir-reġjonalizzazzjoni.
                  
               
                     (8)
                  
                  
                     Barra minn hekk, id-Deċiżjoni ta’ Implimentazzjoni (UE) 2020/1270 jenħtieġ li titħassar u tiġi sostitwita b’din id-Deċiżjoni.
                  
               
                     (9)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Il-Ġermanja għandha tiżgura li ż-żona infettata stabbilita minn dak l-Istat Membru, fejn japplikaw il-miżuri previsti fl-Artikolu 15 tad-Direttiva 2002/60/KE, tinkludi mill-inqas iż-żoni elenkati fl-Anness ta’ din id-Deċiżjoni.
         
         
            Artikolu 2
            Id-Deċiżjoni ta’ Implimentazzjoni (UE) 2020/1270 titħassar.
         
         
            Artikolu 3
            Din id-Deċiżjoni għandha tapplika sat-30 ta’ Novembru 2020.
         
         
            Artikolu 4
            Din id-Deċiżjoni hija indirizzata lir-Repubblika Federali tal-Ġermanja.
         
         
            Magħmul fi Brussell, il-15 ta’ Ottubru 2020.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 395, 30.12.1989, p. 13.
         
            (2)  ĠU L 224, 18.8.1990, p. 29.
         
            (3)  Id-Direttiva tal-Kunsill 2002/60/KE tas-27 ta’ Ġunju 2002 li tistabbilixxi miżuri għall-kontroll tad-deni Afrikan tal-qżieqeż u temenda id-Direttiva 92/119/KE għar-rigward tal-marda Teschen u d-deni Afrikan tal-qżieqeż (ĠU L 192, 20.7.2002, p. 27).
         
            (4)  Id-Deċiżjoni ta’ Implimentazzjoni tal-Kummissjoni (UE) 2020/1270 tal-11 ta’ Settembru 2020 dwar ċerti miżuri protettivi interim marbuta mad-deni Afrikan tal-ħnieżer fil-Ġermanja (ĠU L 297I, 11.9.2020, p. 1).
      
      
         
            ANNESS
            
                        Iż-żoni stabbiliti bħala ż-żona infettata fil-Ġermanja kif imsemmi fl-Artikolu 1
                     
                     
                        Id-data sa meta applikabbli
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Grunow-Dammendorf
                                 
                              
                                    —
                                 
                                 
                                    Gemeinde Mixdorf
                                 
                              
                                    —
                                 
                                 
                                    Gemeinde Siehdichum
                                 
                              
                                    —
                                 
                                 
                                    Gemeinde Schlaubetal
                                 
                              
                                    —
                                 
                                 
                                    Gemeinde Neuzelle
                                 
                              
                                    —
                                 
                                 
                                    Gemeinde Neißemünde
                                 
                              
                                    —
                                 
                                 
                                    Gemeinde Lawitz
                                 
                              
                                    —
                                 
                                 
                                    Gemeinde Eisenhüttenstadt
                                 
                              
                                    —
                                 
                                 
                                    Gemeinde Vogelsang
                                 
                              
                                    —
                                 
                                 
                                    Gemeinde Ziltendorf
                                 
                              
                                    —
                                 
                                 
                                    Gemeinde Wiesenau
                                 
                              
                                    —
                                 
                                 
                                    Gemeinde Friedland mit den Gemarkungen Günthersdorf, Lindow, Weichensdorf, Groß Muckrow, Klein Muckrow, Chossewitz, Groß Briesen, Reudnitz, Oelsen
                                 
                              
                     
                        It-30 ta’ Novembru 2020
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Jamlitz
                                 
                              
                                    —
                                 
                                 
                                    Gemeinde Lieberose – mit den Gemarkungen Goschen, Blasdorf, Lieberose, Trebitz
                                 
                              
                     
                        It-30 ta’ Novembru 2020
                     
                  
                        
                           Landkreis Spree-Neiße
                        
                        
                                    —
                                 
                                 
                                    Gemeinde Turnow-Preilack mit der Gemarkung Preilack
                                 
                              
                                    —
                                 
                                 
                                    Gemeinde Tauer
                                 
                              
                                    —
                                 
                                 
                                    Gemeinde Schenkendöbern
                                 
                              
                                    —
                                 
                                 
                                    Gemeinde Guben
                                 
                              
                                    —
                                 
                                 
                                    Gemeinde Jänschwalde mit den Gemarkungen Jänschwalde, Drewitz
                                 
                              
                                    —
                                 
                                 
                                    Gemeinde Peitz
                                 
                              
                     
                        It-30 ta’ Novembru 2020